NK GOŠK Dubrovnik

**NK GOŠK Dubrovnik **, hrvatski nogometni klub iz grada Dubrovnika.

## Ime
**G**ruški **O**mladinski **Š**portski **K**lub ime je dobio prema dubrovačkoj gradskoj četvrti Gružu.

## Historija
**G**ruški **O**mladinski **Š**portski **K**lub Dubrovnik je nastao 1919., bio je 4 godine član 1. HNL.
Početkom 1980-ih godina provodi se "fuzija" "GOŠK"-a sa gradskim rivalom NK Jugom. Za boju dresa izabiru bijelu umjesto dotadašnjih - plavog, odnosno crvenog dresa. Klub uzima ime GOŠK-Jug, te se pod tim imenom natječe sve do osamostaljenja Hrvatske i ulaska u tadašnju 1.hrvatsku nogometnu ligu.

Prve godine postojanja novoformirani GOŠK-Jug izborio je plasman u tadašnju 2. Ligu - zapad. Pobjedom u posljednjem kolu nad sastavom Zagrebačkih plavih rezultatom 9:0 preskočili su izravnog suparnika - momčad Varteksa iz Varaždina. Sudionici 2.lige bili su kroz cijele '80-e.godine. Tada je bio se zajedno sa još dva hrvatska drugoligaša, Šibenikom i Splitom u igri za ulazak u 1. jugoslavensku nogometnu ligu. Klub je tada bio najjači u svojoj povijesti.

GOŠK se prigodom osamostaljivanja Hrvatske udružio sa klubom sugrađaninom Dubrovnikom i tada je nastupao u 1. HNL.

Prva godina sudjelovanja u 1. HNL bila je značajna za povijest kluba. Klub svoje domaće susrete nije igrao u Dubrovniku zbog nesigurnih uvjeta za održavanje utakmice. Naime, zbog Rata u Hrvatskoj, iznenadni topnički napadi na grad nisu bili rijetkost, a stalna mogućnost pješačkih i mornaričkih napada na grad sa područja BiH i Crne Gore (onda SR Jugoslavije), rizik dulje prometne odsječenosti odnosno blokade stalno je bio nazočan. Dubrovački klub igrao je svoje domaće utakmice na raznim terenima, među ostalim i u Blatu na Korčuli (na igralištu "Zlinje"). Klub je nanizao nekoliko poraza. Bio je čvrsto na dnu ljestvice i već nakon 9 kola bio je otpisan. "Dubrovnika" je onda preuzeo Luka Bonačić i velikom serijom neriješenih rezultata podigao klub sa dna ljestvice, osiguravši mu opstanak u 1. ligi. Ti neriješeni rezultati mahom su bili 0:0, te je klub s vrlo malo postignutih pogodaka opstao u ligi. Ovaj uspjeh s Dubrovčanima stavio je Luku Bonačića u pozornost nogometne javnosti.

U 1. HNL su se Dubrovčani zadržali 4 godine, a zatim je ujedinjeni klub polako tonuo prema dnu hvatskog nogometa.
Današnji predsjednik Pero Vićan je tada osnovao novi klub koji je uzeo staro ime "GOŠK" koji je polako napredovao te se kroz niže rangove natjecanja u sezoni 2000/2001. uspio domoći 2. HNL-Jug, gdje se zadržao do kraja sezone 2004/2005. kada je bio pretposljednja momčad te lige. Nakon toga su uslijedile kvalifikacije za opstanak u kojima je prvo nadigrao velikog rivala NK Konavljanina, da bi potom u daljnjem djelu kvalifikacija od njega bolji bio NK Karlovac.
Sezonu 2005/2006. je završio na prvom mjestu 3. HNL-Jug sa velikom prednosti ispred drugoplasirane momčadi. Radi nemogućnosti odigravanja utakmice za plasman u 2. HNL na svom stadionu morao je igrati u Imotskom, a protivnik mu je bila NK Moslavina koja je u prvom susretu u Kutini slavila sa 1:0, dok je u uzvratu u Imotskom GOŠK pobijedio, ali rezultatom 2:1 koji nije bio dovoljan za osiguranje plasmana u 2. HNL.

U idućoj sezoni 2006/2007. GOŠK je napustio veliki broj igrača koji su sezonu prije osvojili naslov prvaka pa se klub morao zadovoljiti plasmanom u donjem dijelu tablice. Dokaz GOŠK-ove nemoći je samo jedan postignut pogodak na gostovanjima tokom cijele sezone, a pri tom nisu uspjeli osvojiti nitijedan gostujući bod, no uz sve domaće pobjede GOŠK je ipak uspio opstati u 3. HNL jug.

U idućim sezonama GOŠK je "životario" u 3. HNL-Jug, forsirajući pretežno mlade igrače iz svoje omladinske škole, prvenstveno zbog nemogućnosti plasmana u viši stupanj natjecanja zbog nedostatka uvjeta za njega.

U sezoni 2012/2013. GOŠK je napravio značajan uspjeh u Hrvatskom nogometnom kupu došavši do četvrtfinala gdje je zaustavljen od Lokomotive Zagreb, u prvoj utakmici odigranoj na Lapadu Lokomotiva je slavila sa 1:0 dok u uzvratu na Maksimiru nije bilo pogodaka. Prethodno je GOŠK u pretkolu bez borbe prošao Jedinstvo iz Nedešćine koje je odustalo od natjecanja, u 1/16 finala GOŠK je nakon jedanaesteraca bio bolji od drugoligaša Šibenika da bi u 1/8 finala nakon produžetaka bio bolji od Nedelišća. U četvrtfinalu ždrijeb je GOŠK spojio sa prvoligašem Lokomotivom koja se pokazala kao prejak suparnik te je nakon dvije neizvjesne utakmice prošla dalje, no i ovako je to najveći uspjeh GOŠK-a u njegovoj novijoj povijesti.

## Trofeji
* **[[3. HNL - Jug]]:**
**2000/01., 2005/06.
* **Županijski nogometni kup Dubrovačko-neretvanske županije:**
**2011/12.

## Rivalstva

Najpoznatije je rivalstvo sa NK Konavljaninom. Do danas su odigrali 266 susreta u kojima je uspješniji bio "GOŠK" sa 104 pobjede prema 90 Konavljaninovih, uz 72 neriješena rezultata. Ako se pogledaju samo utakmice u 3. HNL  onda je bolji "GOŠK" sa 20 pobjeda u odnosu na 8 "Konavljaninovih" uz 15 neodlučenih rezultata. Od 60 prvenstva koja su se odigrala u sustavu jedne skupine 32 puta je "GOŠK" završio bolje plasiran (nisu uračunate sezone '80/81. i '82/83. koje je "Konavljanin" proveo u 1. Županijskoj ligi).

1980-ih je bilo jako i rivalstvo sa Leotarom iz Trebinja.

## Igrači

## Škola nogometa
U klubu se jako ponose velikom  tradicijom "stvaranja" mladih igrača. Brojna imena iznjedrena su u ovoj školi. Tako je i danas - više stotina djece polazi sve uzraste nogometaša - mlađi pioniri, stariji pioniri, kadeti i juniori.

## Poznati igrači koji su ponikli u klubu
*  Milan Petrović - Rico, igrao '80-ih, odakle je prešao u Hajduk.
*  Marinko Kurtela - igrač Hajduka i Dinama, sa Dinamom prvak Jugoslavije, član glasovite generacije 1982. godine.
*  Mario Bonić- ponikao u klubu, kasnije napadač Dinama, Salzburga i nekoliko grčkih klubova gdje je i danas skaut.
*  Darko Miladin - bivši igrač Hajduka za sezonu 1998./99. dobio nagradu navijača Hajdučko srce.
*  Ahmet Brković - karijeru je započeo u rodnom Dubrovniku, da bi se preko Varteksa probio do engleske druge lige, prvo do Leyton Orienta zatim do Luton Towna te na posljetku do Milwalla.
*  Srđan Lakić - bivši mladi reprezentativac Hrvatske; ponikao u klubu, junior Hajduka, prvi strijelac 2.HNL u Hrvatskom dragovoljcu, odlična sezona u Kamen Ingradu, zatim prelazak u Herthu Berlin, potom i u Kaiserslautern, Wolfsburg, Hoffenheim, Frankfurt.
*  Dario Marinović - jedan od glavnih igrača hrvatske malonogometne reprezentacije.
*   Emir Spahić - kapetan nogometne reprezentacije BiH i igrač Bayera iz Leverkusena.
*  Adnan Aganović - u klubu odigrao 2 sezone, zatim igrač nekoliko hrvatskih klubova, međuostalim Varteksa i Istre 1961, te slovenskog Kopra, danas je član rumunjskog Brasova.
*  Zoran Mamić
*  Alen Peternac

## Vanjske veze
* NK GOŠK Dubrovnik  at *[[Nogometni magazin]]*
* Soccerway profil
* Neslužbena webstranica